Public procurement notice: Contract Notice
Published: 2019-03-05
Buyer: Rigspolitiet, Center for Beredskabskommunikation
Country: DK
Contract type: Supplies
Procedure: Negotiated procedure
CPV classification: 30210000 | 72000000 | 72212517 | 72250000: System and support services | 72261000: Software support services
Estimated value:  DKK
Submission deadline: 2019-04-02
Award criteria: The most economic tender

Technical requirements: Udbuddet vedrører levering af udstyr, såsom fx computere, skærme, kameraer og kabler, vedligeholdelse, support og løbende videreudvikling af ordregivers eksisterende Bifrost-løsning med tilhørende udstyr. Bifrost-løsningen anvendes i patruljevogne og samler en række funktionaliteter ét sted i form af en mobil computer, som betjenes ved hjælp af en trykfølsom skærm.
Udbuddet omfatter endvidere udvikling af en ny funktionalitet til Bifrost-løsningen, udvikling af en mindre nedskaleret version af løsningen til brug for civile køretøjer, samt en version af løsningen, der er tilpasset politiets motorcykler.
Kontrakten omfatter ikke drift, idet ordregiver selv eller ordregivers driftsleverandør forestår drift af løsningen.
Bifrost-løsningen anvendes i ca. 450 patruljevogne og samler forskellige funktionaliteter ét sted i form af en særlig pc og skærm, der er monteret i ordregivers patruljevogne. Via Bifrost-løsningen kan brugeren i patruljevognen således bl.a. foretage opslag i en række centrale registre (der foretages cirka 330 000 opslag per måned), betjene ordregivers vognradio der anvendes til kommunikation med vagtcentraler og andre operative brugere samt anvende flådestyring og navigation, der gør det muligt for ordregivers vagtcentraler at se, hvor patruljevognen befinder sig og sende opgaver til patruljevognen.
Den eksisterende Bifrost-løsning er forbeholdt brug i ordregivers uniformerede patruljevogne. De civile patruljevogne benytter således ikke Bifrost-løsningen, men er i stedet udstyret med en såkaldt flådestyringsenhed, der styrer flådestyring og navigation, således at ordregivers vagtcentraler kan se, hvor køretøjet befinder sig og sende opgaver til køretøjet. Denne flådestyringsenhed ønskes udfaset og i stedet erstattet med en version af Bifrost-løsningen tilpasset en 7” skærm.
Politiets motorcykler benytter i dag den såkaldte Zenipol-løsning. Zenipol er monteret i cirka 160 af politiets motorcykler. Zenipol understøtter den daglige operative indsats og integrerer kommunikations- og navigationsfunktioner, herunder SINE-radio, FM-radio samt navigation og flådestyring. Kunden ønsker at udfase og erstatte den nuværende Zenipol-løsning med en version af Bifrost-løsningen, der er tilpasset motorcyklens operative behov, herunder en mindre skærm.
Den eksisterende Bifrost-løsning er baseret på operativsystemet Windows 7 Pro. Bifrost-løsningen er opbygget således, at det er muligt at integrere 3. parts applikationer via en lagdelt arkitektur.
1) Navigationsapplikationen: Levering og integration af en navigationsapplikation som bl.a. har et detaljeret kortmateriale for hele Danmark samt grænseområder i Sverige og Tyskland, 2D visning, vejnavne på dansk samt modtagelse af positioner direkte fra politiets flådestyringsapplikation. Politiets flådestyringsløsning giver et geografisk overblik over køretøjernes aktuelle placering. Køretøjernes positioner modtages fra Bifrost computeren, fra Garmin udstyr og fra SINE radioer i køretøjerne. Det er endvidere via flådestyringsløsningen muligt at sende data modtaget fra 112-systemet videre til køretøjerne, så de kan køre til den præcise adresse og modtage de supplerende oplysninger, som anmelderen måtte give;
2) Opdatering via WLAN: Kundens køretøjer kommunikerer i dag via SINE (Danmarks radionet til beredskabskommunikation) og 3G/GSM. Løsningen skal også kunne foretage datakommunikation over WLAN, således at løsningen kan opdateres med software og nye kort-releases gennem WLAN;
3) Udvikling af en tilpasset version af Bifrost-løsningen til civile patruljevogne, således at Bifrost-løsningen brugergrænseflade tilrettes til en mindre skærm;
4) Udvikling af en tilpasset version af Bifrost-løsningen til politiets motorcykler. Løsningen til politiets motorcykler indebærer ud over tilpasning til en mindre skærm også justeringer i forhold til betjening af løsningen.
Leverandøren skal levere udstyr i form af computer, berøringsfølsom skærm i flere forskellige størrelser, USB fordelerbokse og kabler til installation i ordregivers køretøjer, dvs. både til uniformerede og civile patruljevogne. Herudover skal Leverandøren levere udstyr til en løsning til politiets motorcykler, der bl.a. omfatter lydudstyr til indbygning i hjelmen, en MMI (Man Machine Interface) betjeningsenhed, der understøtter og forenkler betjeningen af motorcyklens udstyr mv.
Leverandøren skal levere løbende vedligeholdelse og support af løsning og udstyr samt programmel i løsningens back-end infrastruktur. Dette vil bl.a. omfatte opdatering af programmel, fejlretning, vedligeholdelse af dokumentation, 2. level support i form af teknisk hjælp og rådgivning til ordregiver på baggrund af henvendelser fra ordregiver (help-desk).
Leverandøren skal løbende forestå videreudvikling af løsningen, bl.a. som følge af ændrede og nye lovgivningskrav, ændrede og nye sikkerhedskrav, ændringer i den teknologiske udvikling samt ændringer nødvendiggjort i forhold til understøttelse af det forretningsmæssige behov, såsom fx tilpasninger af brugergrænsefladen, opdatering af kortmaterialet, udvidede søgemuligheder o. lign.
Leverandøren skal levere konsulentydelser, herunder uddannelse, samt ophørsydelser ved ophør, herunder ved hjemtagelse eller overdragelse til en ny leverandør.

Eligibility requirements: En erklæring om virksomhedens samlede omsætning i de seneste 3 disponible regnskabsår, afhængigt af hvornår virksomheden blev etableret eller startede sin virksomhed, hvis tallene for denne omsætning foreligger. Virksomhedens balance eller uddrag heraf for de seneste 3 disponible regnskabsår, såfremt offentliggørelse af balancen er lovpligtig i det land, hvor virksomheden er etableret, eller anden dokumentation for egenkapitalens størrelse. Ved sammenslutning af virksomheder (f.eks. et konsortium) skal oplysningerne om økonomisk formåen gives for hver enkelt virksomhed.
Som mindstekrav kræves en samlet årlig omsætning på mindst 20 000 000 DKK i hvert af de 3 seneste disponible regnskabsår. Som mindstekrav kræves positiv egenkapital i hvert af de 3 seneste disponible regnskabsår. Såfremt virksomheden baserer sig på andre enheders formåen, beregnes omsætningen som virksomheden og disse andre enheders samlede omsætning i hvert af de 3 seneste disponible regnskabsår. Ved en sammenslutning af virksomheder (f.eks. et konsortium) beregnes omsætningen som virksomhedernes samlede omsætning i hvert af de 3 seneste disponible regnskabsår.
Følgende dokumentation til medgå i anmodningen: En liste over de 5 betydeligste sammenlignelige ydelser der er beskrevet i punkt II.1.5), som ansøger har udført i løbet af de sidste 5 år inden ansøgningsfristen. Kun referencer, der vedrører ydelser, som er udført på ansøgningstidspunktet, vil blive tillagt betydning ved vurdering af, hvilke ansøgere der har dokumenteret de mest relevante leverancer. Hvis der er tale om en igangværende opgave, er det således alene den del af ydelserne, der allerede er udført på ansøgningstidspunktet, som vil indgå i vurderingen af referencen. Hver reference bedes indeholde en kort beskrivelse af den udførte leverance. Beskrivelsen af leverancen bør indeholde en klar beskrivelse af, hvilke af de under punkt II.1.5), afsnit II, litra A, B og C anførte ydelser og udstyr, leverancen vedrørte, samt ansøgers rolle(r) i udførelsen af leverancen. Endvidere bedes referencen indeholde den økonomiske værdi af leverancen (beløb), dato for leverancen samt navn på kunden (modtager). Ved angivelse af dato for leverancen bedes ansøger angive datoen for leverancens påbegyndelse og afslutning. Er dette ikke muligt, f.eks. fordi opgaverne er udført løbende i henhold til en rammeaftale, bedes ansøger i beskrivelsen af leverancen angive, hvordan datoen er angivet. Der kan maksimalt angives 5 referencer, uanset om ansøger er en enkelt virksomhed, om ansøger baserer sig på andre enheders tekniske formåen, eller om der er tale om en sammenslutning af virksomheder (f.eks. et konsortium). Såfremt der angives mere end 5 referencer, vil der alene blive lagt vægt på de 5 første referencer. Referencer herudover vil der blive set bort fra. Såfremt det ikke kan afgøres, hvilke referencer, der er de første 5 referencer, vil referencerne blive udvalgt ved lodtrækning. Baserer ansøger sig på andre enheders faglige erfaringer vedrørende udførelsen af konkrete dele af ydelserne, som kontrakten omfatter, jf. punkt II.1.5), skal de konkrete dele af ydelserne under kontrakten udføres af den enhed, som ansøger baserer sig på.